b'\n_START_ARTICLE_\nGunnar Calenius\n_START_SECTION_\nEl\xc3\xa4m\xc3\xa4 ja ura\n_START_PARAGRAPH_\nGunnar Caleniuksen vanhemmat olivat puutarhuri Johan Calenius ja Olga Cav\xc3\xa9n. Kansakoulun j\xc3\xa4lkeen h\xc3\xa4n ty\xc3\xb6skenteli toimistoalalla ja sai s\xc3\xa4veltaiteellista yksityisopetusta. Calenius esiintyi Helsingiss\xc3\xa4 Kaivohuoneen Operettiteatterissa 1916 ja Apollo-teatterissa 1920\xe2\x80\x931921 ja sittemmin kiertueilla. My\xc3\xb6hemmin h\xc3\xa4net kiinnitettiin Suomalaiseen Oopperaan, jossa h\xc3\xa4n oli esiintynyt ensi kerran helmikuussa 1921 kappaleessa Taikahuilu. Caleniuksen aktiivinen kausi Suomalaisessa Oopperassa kesti vuodesta 1926 vuoteen 1957._NEWLINE_1930-luvun taitteessa Calenius levytti kymmenkunta laulua. H\xc3\xa4n n\xc3\xa4ytteli muutaman sivuroolin suomalaisissa elokuvissa 1930- ja 1940-luvuilla.'